b'\n_START_ARTICLE_\nMesterholdenes Europa Cup finale 1962\n_START_SECTION_\nKampen\n_START_PARAGRAPH_\nKampen blev en livlig forestilling med i alt otte m\xc3\xa5l. Da dommer Leo Horn fl\xc3\xb8jtede af efter 1. halvleg, stod der 3-2 til Real Madrid. Den ungarske stjernespiller Ferenc Pusk\xc3\xa1s havde fra det 18. til. 39. minut scoret et hattrick. Jos\xc3\xa9 \xc3\x81guas og Domiciano Cav\xc3\xa9m havde scoret m\xc3\xa5lene for Benfica._NEWLINE_Fem minutter efter at 2. halvleg var startet bragte M\xc3\xa1rio Coluna balance i regnskabet, og udlignede til stillingen 3-3. Benficas stjernefr\xc3\xb8 Eus\xc3\xa9bio spillede for f\xc3\xb8rste gang en finale, og det blev ogs\xc3\xa5 med en sejr. I det 64. minut bragte han portugiserne foran 4-3 p\xc3\xa5 straffespark, og fem minutter efter scorede han til slutstillingen 5-3. Benfica kunne derfor h\xc3\xa6ve pokalen for andet \xc3\xa5r i tr\xc3\xa6k.'